Bispedømmet Urawa (fra 2003: Saitama)
Erkebispedømmet Tokyo
**Peter Takeo Okada** (japansk: ペトロ岡田武夫, *Petoro Okada Takeo*; født 24. oktober 1941 i Ichikawa i Japan, død 18. desember 2020 i Tokyo) var en japansk katolsk geistlig og erkebiskop av Tokyo. Han var president for Den japanske bispekonferanse fra 2007 til 2010, og 2013 til 2016.

Liv og virke
------------

### Prest

Peter Takeo Okada studerte først jus ved Universitetet i Tokyo. Deretter begynte han på presteseminaret og studerte filosofi og teologi. Den 3. november 1973, i en alder av 32 år, ble han presteviet for erkebispedømmet Tokyo av erkebiskop Peter Seiichi Shirayanagi.

### Biskop av Urawa

Den 15. april 1991 utnevnte pave Johannes Paul II ham til biskop av Urawa. Erkebiskop Peter Seiichi Shirayanagi bispeviet den 16. september samme år. Medkonsekratorer var Paul Hisao Yasuda, erkebiskop av Osaka, og Francis Xavier Kaname Shimamoto IdP, erkebiskop av Nagasaki. 

### Erkebiskop av Tokyo

Den 17. februar 2000 utnevnte pave Johannes Paul II Okada til erkebiskop av Tokyo.

Peter Takeo Okada fungerte som president (2007–2010; 2013–2016) og visepresident (2010–2013) for Den japanske bispekonferanse. I denne rollen ba han i april 2008 pave Benedikt XVI om å stenge *Redemptoris Mater*-seminaret i bispedømmet Takamatsu, og klaget over medlemmer av den katolske bevegelsen Den neokatekumenale vei for sekterisk opptreden. Deretter ble seminaret omgjort til et pavelig seminar, under direkte kontroll fra Den hellige stol. I desember 2011 bestemte de japanske biskoper seg for å be Den neokumenale vei om å suspendere sitt virke i Japan for en femårsperiode, men Vatikanet avgjorde i januar 2011 qt dette kunne ikke biskopene bestemme, var å gå for langt.

I 2012 ble han av pave Benedikt XVI utnevnt til Det pavelige råd for interreligiøs dialog.

Okada motsatte seg heftig de økende nasjonalistiske tendenser i Japan og glorifisering av krig og vold. Han advarte mot den overdrevne hyllest av japanske krigsdøde ved minnemarkeringer ved Yasukuni-helligdommen. Han ba gjentatte ganger om en nasjonal utfasing av atomkraft, spesielt etter Fukushima-katastrofen, og klaget over at stress, konkurranse og forbruk styrte hverdagslivet i det japanske samfunn.

Pave Frans innvilget hans aldersbetingede avskjedssøknad den 25. oktober 2017. Han forble for en tid apostolisk administrator av Tokyo, som var vakant fra 27. juli 2013 til 25. september 2018, til den nye erkebiskopen tiltrådte.

Peter Takeo Okada døde den 18. desember 2020 i en alder av 79 år på et sykehus i Tokyo, hvor han hadde blitt innlagt på grunn av en svulst. Erkebiskop Tarcisio Isao Kikuchi ledet begravelsesgudstjenesten i katedralen.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Marcantonio Colonna (1724-1793) \*1762
* Kardinal Hyacinthe-Sigismond Gerdil (1718-1802) \*1777
* Kardinal Giulio Maria della Somaglia (1744-1830) \*1788
* Kardinal Carlo Odescalchi (1785-1841) \*1823
* Kardinal Costantino Patrizi Naro (1798-1876) \*1828
* Kardinal Lucido Maria Parocchi (1833-1903) \*1871
* Pave Pius X (1835-1914) \*1884
* Kardinal Gaetano de Lai (1853–1928) \*1911
* Kardinal Raffaele Carlo Rossi (1876–1948) \*1920
* Kardinal Amleto Giovanni Cicognani (1883–1973) \*1933
* Erkebiskop Mario Cagna (1911–1986) \*1962
* Kardinal Peter Seiichi Shirayanagi (1928–2009) \*1966
* Erkebiskop *Peter Tekeo Okada* (1941–2020) \*1991

Referanser
----------

1. ↑   «Archbishop Peter Takeo Okada (ペトロ岡田武夫)»[Hentet fra Wikidata]
2. ↑  «Holy See overrules Japanese bishops on Neocatechumenal Way». 10. januar 2011. Besøkt 26. oktober 2017.
3. ↑  «Tokios Erzbischof Okada wird 75» **(tysk)**. katholisch.de. 24. oktober 2016. Besøkt 19. desember 2020.
4. ↑  «Erzbischof Okada zu Fukushima und zur Lage der Kirche in Japan "Wir haben alle eine Mitverantwortung"» **(tysk)**. Domradio. 3. mars 2016. Besøkt 19. desember 2020.
5. ↑  «訃報：ペトロ岡田武夫名誉大司教» **(japansk)**. catholic.jp. 18. desember 2020. Besøkt 18. desember 2020.
6. ↑  www.catholic-hierarchy.org okada, lest 9. juli 2022

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy **·** VIAF **·** LCCN **·** ISNI **·** NDL **·** CiNii
 |